Derfor får Google bøden

Google har haft en prissammenligningstjeneste siden 2004. Fra 2013 har den heddet ”Google Shopping”. Den giver mulighed for at sammenligne produkter og priser på nettet og finde tilbud fra forskellige forhandlere.

Ifølge Margrethe Vestager har Google forbrudt sig mod EU’s konkurrenceregler på grund af disse to årsager:

Når du laver en Google-søgning på et produkt, som Google Shopping vil vise resultater for, placeres disse resultater øverst i søgeresultaterne.

Samtidig anvender Google nogle kriterier i deres søgealgoritmer, der gør, at rivaliserende prissammenligningstjenester ryger længere ned i søgeresultaterne. EU-kommissionen er kommet frem til, at disse resultater i gennemsnit først vises på side fire i en Google-søgning.

Kilde: EU-kommissionen